ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3485/98

υποβολή: Nikitas Kaklamanis (UPE) προς την Επιτροπή

(25 Νοεμβρίου 1998)

Θέμα: Στελέχωση της Ευρωπαϊκής Κεντρικής Τράπεζας

Θα επιθυμούσα να πληροφορηθώ πόσοι ελληνικής υπηκοότητας υπάλληλοι υπηρετούν στην Ευρωπαϊκή Κεντρική Τράπεζα, σε ποιές ακριβώς θέσεις, καθώς και το συνολικό αριθμό (ανά εθνικότητα) των υπαλλήλων του νέου αυτού Οργάνου, η στελέχωση του οποίου θα πρέπει αυτονόητα να γίνεται με διαφάνεια, αντικειμενικότητα και πλήρη σεβασμό στην αρχή της δίκαιης και αναλογικής εκπροσώπησης υπαλλήλων από όλες τις χώρες της ΕΕ.

Απάντηση του κ. de Silguy εξ ονόματος της Επιτροπής

(08 Φεβρουαρίου 1999)

Το ερώτημά σας αφορά θέματα της αποκλειστικής αρμοδιότητας της Ευρωπαϊκής Κεντρικής Τράπεζας (ΕΚΤ). Συνεπώς η Επιτροπής διαβίβασε το ερώτημα στην ΕΚΤ για περαιτέρω εξέταση.
ΓΡΑΠΤΗ ΕΡΩΤΗΣΗ P-3723/98

υποβολή: Roy Perry (PPE) προς την Επιτροπή

(25 Νοεμβρίου 1998)

Θέμα: Υποχρεώσεις της Κοινότητας προς τα νησιά σύμφωνα με τη Συνθήκη του ´Aμστερνταμ

Μετά την υπογραφή της Συνθήκης του ´Aμστερνταμ και εν όψει -κατά πάσα πιθανότητα- της κυρώσεώς της, τι προτίθεται να πράξει η Επιτροπή για την εκπλήρωση των υποχρεώσεων της προς τα νησιά σύμφωνα με το νέο ´Aρθρο 158; Μπορεί η Επιτροπή να αναφέρει τυχόν προτάσεις που σκέφτεται να υποβάλει μετά την κύρωση της Συνθήκης, για την εκπλήρωση των νομικών υποχρεώσεών της σύμφωνα με το εν λόγω άρθρο;

Απάντηση της κ. Wulf-Mathies εξ ονόματος της Επιτροπής

(6 Ιανουαρίου 1999)

Η Επιτροπή ενέκρινε στις 18 Μαρτίου 1998 πρόταση γενικού κανονισμού(1) που εκφράζει σε επιχειρησιακούς όρους τους προσανατολισμούς της ανακοίνωσης "Πρόγραμμα Δράσης 2000: για μία ισχυρότερη και διευρυμένη Ένωση"(2). Προκειμένου να ενισχυθεί ο αντίκτυπος των διαρθρωτικών πολιτικών στις λιγότερο ανεπτυγμένες περιφέρειες, η Επιτροπή πρότεινε ενίσχυση της γεωγραφικής συγκέντρωσης: το ποσοστό κάλυψης του πληθυσμού της Κοινότητας που είναι επιλέξιμο στο πλαίσιο των στόχων 1 και 2 θα έπρεπε να τείνει προς το 35-40 % έναντι του 51 % που είναι σήμερα για τους στόχους 1, 2, 5β και 6. Αυτή η προσπάθεια συγκέντρωσης πρέπει να αφορά όλες τις περιφέρειες, συμπεριλαμβανομένων των νησιών.

Η σύνταξη του μελλοντικού άρθρου 158, όπως προκύπτει από τη Συνθήκη του ´Aμστερνταμ που βρίσκεται στο στάδιο επικύρωσης, ορίζει ότι "η Κοινότητα αποσκοπεί, ιδιαίτερα, στη μείωση των διαφορών μεταξύ των επιπέδων ανάπτυξης των διαφόρων περιοχών και στη μείωση της καθυστέρησης των πλέον μειονεκτικών περιοχών ή νήσων, συμπεριλαμβανομένων των αγροτικών περιοχών". Το άρθρο αυτό δεν αφορά επομένως όλα τα νησιά, αλλά μόνο τα λιγότερο ευνοημένα. Η Επιτροπή θεωρεί ότι τα κριτήρια επιλεξιμότητας που προτείνονται για τους στόχους 1 και 2 θα επιτρέψουν να εκτιμηθούν οι διαστάσεις των προβλημάτων που έχουν να αντιμετωπίσουν τα νησιά, στα οποία εξάλλου η κατάσταση που επικρατεί είναι πολύ διαφορετική.

(1) ΕΕ C 176 της 9.6.1998.

(2) Έγγραφο COM(97) 2000 τελικό.
ΓΡΑΠΤΗ ΕΡΩΤΗΣΗ E-3902/98

υποβολή: Patricia McKenna (V) προς την Επιτροπή

(4 Ιανουαρίου 1999)

Θέμα: Συμμετοχή της Επιτρόπου Ritt Bjerregaard στη Συνάντηση της Ομάδας Bilderberg του 1995

Σχετικά με τη Συνάντηση της Ομάδας Bilderberg που έλαβε χώρα στο Bürgenstock από 8 έως 11 Ιουνίου 1995, και στην οποία συμμετείχε η Επίτροπος Bjerregaard, ερωτάται η Επιτροπή:

1. Ποιό ήταν το συνολικό πρόγραμμα του ταξιδιού; τα έξοδα επεστράφησαν αμέσως μετά το ταξίδι και, εάν όχι, ποιός τα πλήρωσε;

2. Δεδομένου ότι η Ομάδα Bilderberg συνήθως αναλαμβάνει τα έξοδα της πολυτελούς διαμονής των μελών της, δεν θα έπρεπε η Επίτροπος να υποβάλει τη σχετική δήλωση;

3. Εισέπραξε η Επίτροπος την προβλεπόμενη για τα μέλη της Επιτροπής ημερήσια αποζημίωση για τις ημέρες του ταξιδιού της;

4. Ήταν η Επίτροπος σε άδεια κατά τη διάρκεια του ταξιδιού της;
ΓΡΑΠΤΗ ΕΡΩΤΗΣΗ E-3949/98

υποβολή: Johanna Maij-Weggen (PPE) προς την Επιτροπή

(4 Ιανουαρίου 1999)

Θέμα: Οι συντελεστές ΦΠΑ για τους κτηνιάτρους

Μπορεί να ανακοινώσει η Επιτροπή ποιοι συντελεστές ΦΠΑ ισχύουν για τις υπηρεσίες που παρέχουν οι κτηνίατροι σε κάθε ένα από τα κράτη μέλη της ΕΕ;

Απάντηση του κ. Monti εξ ονόματος της Επιτροπής

(12 Φεβρουαρίου 1999)

Συντελεστές ΦΠΑ εφαρμοζόμενοι στις κτηνιατρικές υπηρεσίες την 1η Ιανουαρίου 1999

>ΘΕΣΗ ΠΙΝΑΚΑ>
ΓΡΑΠΤΗ ΕΡΩΤΗΣΗ E-3165/98

υποβολή: Mathieu Grosch (PPE) προς την Επιτροπή

(19 Οκτωβρίου 1998)

Θέμα: Ενίσχυση στην περίπτωση διακοπής της σταδιοδρομίας για τους διασυνοριακούς εργαζόμενους

Μια διασυνοριακή εργαζόμενη που απασχολείται στη Γερμανία μπορεί να λάβει επίδομα και ειδική άδεια ανατροφής τέκνου ακόμα και εάν διαμένει στο Βέλγιο. Αντίθετα οι διασυνοριακοί εργαζόμενοι που διαμένουν στη Γερμανία και απασχολούνται στο Βέλγιο θα πρέπει να διακόψουν τη σταδιοδρομία τους για να ασχοληθούν με την ανατροφή των τέκνων τους. Στην περίπτωση που τα άτομα αυτά διέμεναν στο Βέλγιο θα λάμβαναν από την υπηρεσία χορήγησης επιδόματος ανεργίας αντίστοιχη ενίσχυση. Στη συγκεκριμένη περίπτωση ο ενδιαφερόμενος διαμένει στη Γερμανία και συνεπώς δεν μπορεί να λάβει αυτή την ενίσχυση.

Δεν έρχεται το εν λόγω μέτρο σε αντίθεση με την ελεύθερη διακίνηση των εργαζομένων στην Κοινότητα ή με την εφαρμογή των συστημάτων κοινωνικής ασφάλισης των εργαζομένων οι οποίοι διακινούνται στην Κοινότητα;

Απάντηση του κ. Flynn εξ ονόματος της Επιτροπής

(15 Δεκεμβρίου 1998)

Η Ευρωπαϊκή Επιτροπή γνωρίζει το πρόβλημα των μεθοριακών εργαζομένων που εργάζονται στο Βέλγιο ενώ ταυτόχρονα κατοικούν σε άλλο κράτος μέλος και του δικαιώματός τους σε βελγικές οικογενειακές παροχές σε περίπτωση διακοπής της σταδιοδρομίας.

Η Ευρωπαϊκή Επιτροπή ήρθε σε επαφή με τη βελγική κυβέρνηση για να πληροφορηθεί το λόγο για την άρνηση της παροχής από τις βελγικές αρχές.

Μόλις η Ευρωπαϊκή Επιτροπή λάβει την απάντηση της βελγικής κυβέρνησης θα αποφασίσει τι συνέχεια θα δώσει.
ΓΡΑΠΤΗ ΕΡΩΤΗΣΗ E-3092/98

υποβολή: Laura González Álvarez (GUE/NGL) και Pedro Marset Campos (GUE/NGL) προς την Επιτροπή

(16 Οκτωβρίου 1998)

Θέμα: Καθυστέρηση στην εξόφληση των πόρων του προγράμματος LEADER 1

Το Κέντρο Αγροτικής Ανάπτυξης (CEDER) "La Montaña" είναι ένας φορέας του δήμου Cocentaina (Αλικάντε-Ισπανία) ο οποίος έλαβε ενεργό μέρος στην υλοποίηση του προγράμματος LEADER 1.

Με τη μεσολάβηση του εν λόγω φορέα επιδοτήθηκαν διάφορα έργα στους γειτονικούς αγροτικούς δήμους, τα οποία έχουν ήδη ολοκληρωθεί. Παρά το γεγονός ότι έχει παρέλθει αρκετός χρόνος από την έγκριση των επιδοτήσεων εκ μέρους του CEDER "La Montaña" το 1994, καθώς και από την οριστική ολοκλήρωση των επιδοτηθέντων έργων, δεν έχει ακόμη καταβληθεί στους δικαιούχους το συνολικό ποσό των επιδοτήσεων που εγκρίθηκαν.

Η δικαιολογία που προβάλλει στους δικαιούχους φορείς το CEDER "La Montaña" είναι ότι η καθυστέρηση αυτή οφείλεται στο ότι δεν του έχει ακόμη εκταμιευθεί από την Ευρωπαϊκή Ένωση στο σύνολό του το ποσό των επιδοτήσεων.

Εξάλλου, οι αρμόδιοι του Υπουργείου Γεωργίας της Ισπανίας (που διαμεσολαβεί μεταξύ της ΕΕ και του CEDER "La Montaña"), δήλωσαν στους δικαιούχους ότι η καταβολή ενός μέρους των πόρων θα εξαρτηθεί από την έκδοση σχετικής απόφασης του Ελεγκτικού Συνεδρίου της Ισπανίας, η οποία ακόμη εκκρεμεί.

Ενόψει της δυσχερούς αυτής κατάστασης στην οποία βρίσκονται οι τελικοί φορείς της υλοποίησης του προγράμματος LEADER, ερωτάται η Επιτροπή:

1. Έχει λάβει γνώσει της προειρημένης καθυστέρησης σε ό,τι αφορά την τελική καταβολή των πόρων του προγράμματος LEADER;

2. Σε ποιες ενέργειες προτίθεται να προβεί η Επιτροπή, λαμβανομένου υπόψη του χρόνου που έχει παρέλθει, ώστε να διασφαλισθεί η οριστική καταβολή του συνολικού ποσού των επιδοτήσεων που έχουν χορηγηθεί από πόρους του προγράμματος LEADER;

3. Μπορεί η Επιτροπή να μας πληροφορήσει για τη συνέχεια που θα δώσει στο εν λόγω θέμα;

Απάντηση του κ. Fischler εξ ονόματος της Επιτροπής

(28 Οκτωβρίου 1998)

Η Επιτροπή διεξάγει έρευνα στο εν λόγω κράτος μέλος σχετικά με τα γεγονότα που αναφέρουν τα Αξιότιμα Μέλη του Κοινοβουλίου. Δε θα παραλείψει να τους/τις γνωστοποιήσει τα σχετικά αποτελέσματα.
ΓΡΑΠΤΗ ΕΡΩΤΗΣΗ αρ θ. 2418/98 του Anita POLLACK προς την Επ τροπή. Η Monsanto και το αποληκτικό γονίδιο (Συμπληρωματ κή απάντηση)



Επίσημη Εφημερίδα αριθ. C 207 της 21/07/1999 σ. 0002



ΓΡΑΠΤΗ ΕΡΩΤΗΣΗ E-2418/98 υποβολή: Anita Pollack (PSE) προς την Επιτροπή (27 Ιουλίου 1998) Θέμα: Η Monsanto και το αποληκτικό γονίδιο Ποίες νομικές δυνατότητες έχει η ΕΕ για να πείσει ή να αναγκάσει την εταιρεία Monsanto να μη χρησιμοποιήσει το αποληκτικό γονίδιο που έχει; Απάντηση του κ. Fischler εξ ονόματος της Επιτροπής (28 Σεπτεμβρίου 1998) Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ P-3226/98

υποβολή: Elena Marinucci (PSE) προς την Επιτροπή

(19 Οκτωβρίου 1998)

Θέμα: Π.Κ.Π. URBAN (αντιμετώπιση προβλημάτων πολεοδομικής αναμόρφωσης)

Η Επιτροπή μπορεί να μας πει:

1. Αληθεύει ότι για να δοθεί συνέχεια στο Ευρωπαϊκό Συμβούλιο του Κάρντιφ και να υποστηριχθεί η ειρηνευτική διαδικασία στην Ιρλανδία, η Επιτροπή σκοπεύει να βρει πόρους παίρνοντάς τους από τα μη χρησιμοποιηθέντα κονδύλια των Προτάσεων Κοινοτικών Πρωτοβουλιών;

2. Σε ποιά ισχύουσα κανονιστική ρύθμιση στηρίζεται η απόφαση αυτή;

Απάντηση της κας Wulf-Mathies εξ ονόματος της Επιτροπής

(19 Νοεμβρίου 1998)

Η Επιτροπή πρότεινε στα κράτη μέλη να χρηματοδοτηθεί η πρωτοβουλία ειρήνευσης και συμφιλίωσης κατά το 1999 με την προσαρμογή των ενδεικτικών κονδυλίων για τις κοινοτικές πρωτοβουλίες, οι επιδόσεις των οποίων ήσαν κατώτερες από τις αναμενόμενες. Το μέτρο αυτό ανταποκρίνεται στο αίτημα του Ευρωπαϊκού Συμβουλίου στη Διάσκεψη κορυφής του Κάρντιφ, τον Ιούνιο του 1998, όπου εκλήθη η Επιτροπή να αναζητήσει τρόπους υποστήριξης των νέων ευκαιριών που διανοίγονται με τη συμφωνία ειρήνευσης σχετικά με τη Βόρειο Ιρλανδία. Εξάλλου, το μέτρο αυτό θα καλύψει και το αίτημα του Κοινοβουλίου να εξεταστεί κατεπειγόντως ο τρόπος με τον οποίο η συμφωνία ειρήνευσης μπορεί να ενισχυθεί στην πράξη. Το μέτρο αυτό συμφωνεί επίσης με τις κατευθύνσεις του σχεδίου προϋπολογισμού του 1999 που προβλέπει τη διάθεση επιπλέον ποσού 100 εκατ. ECU για την πρωτοβουλία ειρήνευσης μέσω επαναπρογραμματισμού των λοιπών κοινοτικών πρωτοβουλιών και ανταποκρίνεται επίσης στο αίτημα του Κοινοβουλίου για μεταφορά κονδυλίων εντός των κοινοτικών πρωτοβουλιών για να εξασφαλιστεί η ενδεδειγμένη υλοποίησή τους από δημοσιονομικής πλευράς.

Οι αλλαγές στα ενδεικτικά κονδύλια θα πραγματοποιηθούν μέσω τροποποίησης των αποφάσεων της Επιτροπής της 13ης Ιουλίου 1994 και της 8ης Μαΐου 1996, με τις οποίες ορίσθηκαν αντίστοιχα τα αρχικά ενδεικτικά κονδύλια για τις κοινοτικές πρωτοβουλίες και η κατανομή του δημοσιονομικού αποθεματικού των κοινοτικών πρωτοβουλιών.
ΓΡΑΠΤΗ ΕΡΩΤΗΣΗ E-3745/98

υποβολή: Christoph Konrad (PPE) προς την Επιτροπή

(11 Δεκεμβρίου 1998)

Θέμα: Ο εκλογικός νόμος της Ιταλίας

1. Γνωρίζει η Επιτροπή ότι στις 25 Ιουλίου 1998 το ιταλικό Κοινοβούλιο απέρριψε νομοσχέδιο που θα επέτρεπε στους ιταλούς ψηφοφόρους να ασκούν στο εξωτερικό (ψήφος διέπιστολής) το δικαίωμα του εκλέγειν στις εκλογές για το ιταλικό Κοινοβούλιο;

2. Πιστεύει η Επιτροπή ότι αυτό το νομικό κενό συνιστά παράβαση των δημοκρατικών αρχών που πρέπει να υπερασπίζονται τα κράτη μέλη της Ευρωπαϊκής Ένωσης και οι υποψήφιες προς ένταξη χώρες;

3. Εάν ναι, ποιά μέτρα προτίθεται να λάβει η Επιτροπή;

4. Εάν όχι, για ποιόν λόγο;

5. Σε ποιά άλλα κράτη μέλη της ΕΕ οι πολίτες μπορούν να ασκήσουν το εκλογικό τους δικαίωμα μόνο εντός των ορίων της χώρας τους;

Απάντηση του κ. Monti εξ ονόματος της Επιτροπής

(29 Ιανουαρίου 1999)

Σχετικά με τις ερωτήσεις του αξιότιμου βουλευτή, η Επιτροπή επισημαίνει ότι οι όροι υπό τους οποίους τα κράτη μέλη χορηγούν στους υπηκόους τους, οι οποίοι κατοικούν στην αλλοδαπή, το δικαίωμα της ψήφου στις διάφορες εθνικές ψηφοφορίες είναι θέμα αποκλειστικά και μόνο της αρμοδιότητας των εν λόγω κρατών μελών και, συνεπώς, η νομοθεσία στην οποία αναφέρθηκε ο αξιότιμος βουλευτής δεν παραβαίνει σε τίποτα το κοινοτικό δίκαιο. Σύμφωνα με τους όρους του άρθρου 8Β της συνθήκης ΕΚ, κάθε πολίτης της Ένωσης που κατοικεί σε κράτος μέλος του οποίου δεν είναι υπήκοος έχει το δικαίωμα του εκλέγειν και εκλέγεσθαι στις δημοτικές και κοινοτικές εκλογές και στις εκλογές του Ευρωπαϊκού Κοινοβουλίου στο κράτος μέλος κατοικίας του, υπό τους ίδιους όρους με τους υπηκόους του εν λόγω κράτους.

Τέλος, όσον αφορά την ερώτηση σχετικά με τη νομοθεσία των άλλων κρατών μελών, η Επιτροπή δυστυχώς δεν είναι σε θέση να απαντήσει, επειδή δεν έχει στη διάθεσή της επαρκείς πληροφορίες.
ΓΡΑΠΤΗ ΕΡΩΤΗΣΗ E-3541/98

υποβολή: Laura González Álvarez (GUE/NGL) και Pedro Marset Campos (GUE/NGL) προς την Επιτροπή

(25 Νοεμβρίου 1998)

Θέμα: Επιδοτήσεις ΕΤΠΑ προς το πρόγραμμα θερμικής μονάδος αποτέφρωσης δασικής βιομάζας στο Salinas de Pisuerga (Παλένθια, Ισπανία)

Με την από 5ης Οκτωβρίου 1998 απάντησή του στην γραπή μου ερώτηση Ε-2145/98(1) ο Επίτροπος κ. Παπουτσής δηλώνει ότι στο πρόγραμμα θερμικής μονάδος αποτέφρωσης δασικής βιομάζας στο Salinas de Pisuerga (Ισπανία) δεν έχουν χορηγηθεί επιδοτήσεις από το ΕΤΠΑ, ούτε από το Ταμείο Συνοχής (σημείο 2 της απάντησης).

Παρά ταύτα, ο υφυπουργός για τις σχέσεις με το κοινοβούλιο της ισπανικής κυβέρνησης, σε ερώτηση του Γερουσιαστή κ. Heliodoro Gallego, απάντησε στις 13 Απριλίου 1998 ότι το ανωτέρω σχέδιο επιδοτείται από το ΕΤΠΑ με ποσό 279.902.000 πεσετών, ενώ προβλέπεται από το Γενικό Κρατικό Προϋπολογισμό και άλλη επιδότηση ύψους 119.958.000 πεσετών.

1. Δεδομένης της αντιφατικότητος των δύο απαντήσεων μπορεί να αναφέρει η Επιτροπή τις πληροφορίες που διαθέτει σχετικά με τη χορήγηση επιδότησης από το ΕΤΠΑ για την εν λόγω θερμική μονάδα αποτέφρωσης, όπως ανέφερε ο Ισπανός Υφυπουργός;

2. Δεν θεωρεί η Επιτροπή ότι οφείλει να διευκρινίσει το σημείο αυτό κατά το δυνατόν λεπτομερώς, ώστε να διευκολυνθεί η πρόσβαση των ευρωπαίων πολιτών στη σχετική ενημέρωση;

Απάντηση της κ. Wulf-Mathies εξ ονόματος της Επιτροπής

(22 Ιανουαρίου 1999)

Είναι χρήσιμο να υπομνησθεί ότι το σύστημα προγραμματισμού των διαρθρωτικών ταμείων βασίζεται στην αρχή της επικουρικότητας και προβλέπει ότι η Επιτροπή αποφασίζει τις γενικές κατευθύνσεις (κοινοτικά πλαίσια στήριξης), με βάση τις οποίες εγκρίνονται τα προγράμματα. Τα προς χρηματοδότηση έργα στο πλαίσιο των προγραμμάτων, με εξαίρεση εκείνα που έχουν μια κάποια εμβέλεια και τα οποία έχουν ήδη κατατεθεί μεμονωμένως, επιλέγονται από τις υπεύθυνες για την εφαρμογή τους αρχές. Η Επιτροπή λαμβάνει επακριβέστερη γνώση των μεμονωμένων αυτών έργων αποκλειστικώς και μόνο στην πορεία εκτέλεσης, και στο μέτρο που της αποστέλλονται οι εκθέσεις κλεισίματος της ετήσιας διαχείρισης ή στο πλαίσιο των επιτροπών μεταπαρακολούθησης.

Όσον αφορά τη μονάδα αποτέφρωσης βιομάζας της Salinas de Pusuerga, η Επιτροπή δεν διέθετε επίσημα στοιχεία κατά τη στιγμή που παρέλαβε τη γραπτή ερώτηση Ε-2145/98 του Αξιότιμου Μέλους του Κοινοβουλίου(2). Συμβουλεύθηκε επομένως τις ισπανικές αρχές, οι οποίες δήλωσαν ότι δεν υπήρχε καμία χρηματοδοτική συμβολή του Ευρωπαϊκού Ταμείου Περιφερειακής Ανάπτυξης (ΕΤΠΑ) για το έργο αυτό.

Στο μεταξύ, η Επιτροπή έλαβε αναλυτικότερες πληροφορίες από τις εν λόγω αρχές. Το Υπουργείο Βιομηχανίας είχε δεσμευθεί να χορηγήσει ενίσχυση ύψους 400 εκατ. ισπανικών πεσετών (2,4 εκατ. ECU) στο επίμαχο έργο, με συμβολή ύψους 280 εκατ. ισπανικών πεσετών (1,8 εκατ. ECU) από το ΕΤΠΑ. Πάντως, για το εν λόγω έργο δεν έχει ακόμη πραγματοποιηθεί καμία καταβολή χρημάτων.

(1) ΕΕ C 135 της 14.5.1999, σελ. 23.

(2) ΕΕ C 135 της 14.5.1999, σελ. 23.
ΓΡΑΠΤΗ ΕΡΩΤΗΣΗ E-3703/98

υποβολή: Hiltrud Breyer (V) προς το Συμβούλιο

(4 Δεκεμβρίου 1998)

Θέμα: Ασφάλιση ασθενείας και διακρίσεις εις βάρος γυναικών

1. Γνωρίζει το Συμβούλιο ότι οι γυναίκες καταβάλλουν υψηλότερες εισφορές για ασφάλιση ασθενείας;

2. Θεωρεί το Συμβούλιο ότι τούτο αντιβαίνει προς την αρχή της ισότητας των ευκαιριών;

3. Ποιά μέτρα προτίθεται να λάβει το Συμβούλιο προκειμένου να θέσει τέρμα σε αυτήν την διακριτική πρακτική;

Απάντηση

(9 Μαρτίου 1999)

Το Συμβούλιο δεν διαθέτει, από την πλευρά του, πληροφορίες για διακρίσεις εις βάρος γυναικών του τύπου που αναφέρει στην ερώτησή της η αξιότιμη κα βουλευτής. Εν πάση δε περιπτώσει, εναπόκειται στην Επιτροπή να μεριμνά για την εφαρμογή των διατάξεων της συνθήκης ΕΚ καθώς και των μέτρων που λαμβάνουν, δυνάμει αυτής, τα Θεσμικά Όργανα.
ΓΡΑΠΤΗ ΕΡΩΤΗΣΗ E-3901/98

υποβολή: Patricia McKenna (V) προς την Επιτροπή

(4 Ιανουαρίου 1999)

Θέμα: Συμμετοχή του Επιτρόπου Leon Brittain στη Συνάντηση της Ομάδας Bilderberg του 1998

Σχετικά με τη Συνάντηση της Ομάδας Bilderberg που έλαβε χώρα στο Turnberry της Σκωτίας από 14 έως 17 Μαΐου 1998, και στην οποία συμμετείχε ο Επίτροπος Leon Brittain, ερωτάται η Επιτροπή:

1. Ποιό ήταν το συνολικό πρόγραμμα του ταξιδιού; τα έξοδα επεστράφησαν αμέσως μετά το ταξίδι και, εάν όχι, ποιός τα πλήρωσε;

2. Δεδομένου ότι η Ομάδα Bilderberg συνήθως αναλαμβάνει τα έξοδα της πολυτελούς διαμονής των μελών της, δεν θα έπρεπε ο Επίτροπος να υποβάλει τη σχετική δήλωση;

3. Εισέπραξε ο Επίτροπος την προβλεπόμενη για τα μέλη της Επιτροπής ημερήσια αποζημίωση για τις ημέρες του ταξιδιού του;

4. Ήταν ο Επίτροπος σε άδεια κατά τη διάρκεια του ταξιδιού του;
ΓΡΑΠΤΗ ΕΡΩΤΗΣΗ E-3952/98

υποβολή: Nuala Ahern (V) προς το Συμβούλιο

(4 Ιανουαρίου 1999)

Θέμα: Τα σχέδια της γερμανικής κυβέρνησης για διακοπή της πυρηνικής επανεπεξεργασίας

Ποιού είδους συντονισμό ασκεί η Προεδρία στην Τρόικα προκειμένου να προωθηθούν τα σχέδια της γερμανικής κυβέρνησης για διακοπή της πυρηνικής επανεπεξεργασίας και εισαγωγή εναλλακτικών λύσεων "ασφαλούς αποθήκευσης" για τα ακτινοβολημένα εξαντλημένα πυρηνικά καύσιμα και τα άλλα ραδιενεργά απόβλητα;

Απάντηση

(15 Μαρτίου 1999)

Το σχέδιο της γερμανικής κυβέρνησης στο οποίο αναφέρεται ο αξιότιμος κύριος βουλευτής εμπίπτει στην αρμοδιότητα του εν λόγω κράτους μέλους.

Έως τώρα δεν έχει υποβληθεί στο Συμβούλιο πρόταση της Επιτροπής σχετικά με τη διαχείριση των ραδιενεργών αποβλήτων όπου εμπίπτουν και οι πτυχές που αναφέρονται στην ερώτηση αυτή.
ΓΡΑΠΤΗ ΕΡΩΤΗΣΗ E-3194/98

υποβολή: Joaquín Sisó Cruellas (PPE) προς την Επιτροπή

(27 Οκτωβρίου 1998)

Θέμα: Ημερίδες Ευρωπαϊκής Κληρονομιάς

Στις 25 και 26 Σεπτεμβρίου 1998 πραγματοποιήθηκαν σε 44 χώρες της γηραιάς ηπείρου οι Ημερίδες Ευρωπαϊκής Κληρονομιάς. Στη διάρκεια αυτού του διημέρου ήταν ελευθέρα η είσοδος επισκεπτών στους καθεδρικούς ναούς, όπου συνήθως απαιτείται εισιτήριο.Σκοπός των Ημερίδων ήταν η εξοικείωση των πολιτών με τα αρχιτεκτονικά μνημεία της πολιτισμικής τους κληρονομιάς και η συνειδητοποίηση της ανάγκης διατηρήσεώς τους.

Έλαβε μέρος η Ευρωπαϊκή Ένωση στις Ημερίδες Ευρωπαϊκής Κληρονομιάς;

Απάντηση του κ. Oreja εξ ονόματος της Επιτροπής

(14 Δεκεμβρίου 1998)

Οι Ημερίδες Ευρωπαϊκής Κληρονομιάς, που διοργανώνονται με πρωτοβουλία του Συμβουλίου της Ευρώπης από το 1991, συμβάλλουν κάθε χρόνο στην ευαισθητοποίηση πολλών Ευρωπαίων όσον αφορά την πολιτιστική τους κληρονομιά, επιτρέποντας την ελεύθερη είσοδό τους σε χώρους που συνήθως είναι κλειστοί στο κοινό.

Στο πλαίσιο της πολιτιστικής δράσης της, η Επιτροπή ενεργεί για την προώθηση, μεταξύ άλλων, της ευαισθητοποίησης και της πρόσβασης του κοινού στα μνημεία της ευρωπαϊκής πολιτιστικής κληρονομιάς. Στο πλαίσιο αυτό, από πολλών ετών χορηγεί την οικονομική της συνδρομή στις Ημερίδες Ευρωπαϊκής Κληρονομιάς, των οποίων εκτιμά ιδιαίτερα την απήχηση που έχουν στο κοινό και την ευρωπαϊκή τους διάσταση.

Οι συνεισφορές της Επιτροπής έχουν ως εξής:

- 1994: 70 000 ECU

- 1995: 70 000 ECU

- 1996: 70 000 ECU

- 1997: 70 000 ECU

- 1998: 80 000 ECU με την επιφύλαξη τελεσφόρησης των δημοσιονομικών και διοικητικών διαδικασιών.
ΓΡΑΠΤΗ ΕΡΩΤΗΣΗ E-3603/98

υποβολή: Luciano Vecchi (PSE) προς την Επιτροπή

(3 Δεκεμβρίου 1998)

Θέμα: Συγχρηματοδότηση προγραμμάτων ευρωπαϊκών ΜΚΟ στη Ν. Αφρική

Εν συνεχεία της εξέλιξης της πολιτιστικής κατάστασης στη Δημοκρατία της Ν. Αφρικής, ήδη από πολλά χρόνια η βοήθεια της ΕΕ στη χώρα αυτή παραδίδεται απ' ευθείας στους νοτιοαφρικανούς συνομιλητές (δημόσιες αρχές, επιχειρήσεις, λαϊκές οργανώσεις κλπ.).

Μετά από περίοδο όπου οι ευρωπαϊκές ΜΚΟ δεν επωφελούντο του οποιουδήποτε μέσου κοινοτικής υποστήριξης για την υλοποίηση προγραμμάτων στη Ν. Αφρική, εδώ και λίγο καιρό η Επιτροπή ανήγγειλε ότι διατίθεται να πράσχει και πάλι τη δυνατότητα στις ευρωπαϊκές ΜΚΟ να υλοποιούν προγράμματα στη χώρα αυτή μέσω της θέσης του προϋπολογισμού B7-6000 (συνχρηματοδότηση προγραμμάτων ΜΚΟ).

Υπό το πρίσμα των ανωτέρω ερωτάται η Επιτροπή:

1. μπορούν πράγματι οι ευρωπαϊκές ΜΚΟ να παρουσιάζουν αναπτυξιακά προγράμματα στη Δημοκρατία της Ν. Αφρικής μέσω της θέσης του προϋπολογισμού B7-6000;

2. χρηματοδοτήθηκαν πράγματι τέτοιου είδους προγράμματα κατά τα έτη 1996, 1997 και 1998;

Απάντηση του κ. Pinheiro εξ ονόματος της Επιτροπής

(20 Ιανουαρίου 1999)

Η Επιτροπή επιβεβαιώνει ότι οι ευρωπαϊκές μη κυβερνητικές οργανώσεις (ΜΚΟ) μπορούν να παρουσιάζουν σχέδια που θα εφαρμοστούν στη Νότια Αφρική με από κοινού χρηματοδότηση στο πλαίσιο του κονδυλίου του προϋπολογισμού B7-6000 για τη συγχρηματοδότηση με τις ΜΚΟ.

Το 1996 κανένα σχέδιο δεν χρηματοδοτήθηκε στο πλαίσιο αυτού του κονδυλίου του προϋπολογισμού.

Το 1997, δόθηκε μία κοινοτική συνεισφορά 499 153 ευρώ σε ένα σχέδιο μιας ευρωπαϊκής ΜΚΟ για τη στήριξη αυτοβοηθούμενων ομάδων στις αγροτικές περιοχές της επαρχίας Kwazulu Natal. Το 1998 στηρίχτηκαν τρία σχέδια ευρωπαϊκών ΜΚΟ με συνολική κοινοτική συνεισφορά 861 920 ευρώ στους τομείς της πολιτικής στέγασης και κατασκευής, ανάπτυξης των μικρών επιχειρήσεων και της στοιχειώδους παιδείας για τους ηλικιωμένους.

Ένδεκα σχέδια που υπέβαλαν 10 ευρωπαϊκές ΜΚΟ για συνολικό ποσό 4.5 εκατ. ευρώ, βρίσκονται στο στάδιο εξέτασης για τη λήψη αποφάσεως το 1999 στους τομείς των νέων, της ενίσχυσης της ειρήνης, της επαγγελματικής κατάρτισης, της προστασίας των γυναικών, της βοήθειας στις αγροτικές ομάδες και τη στήριξη των μικρών επιχειρήσεων.
ΓΡΑΠΤΗ ΕΡΩΤΗΣΗ E-4023/98

υποβολή: José Barros Moura (PSE) προς την Επιτροπή

(8 Ιανουαρίου 1999)

Θέμα: Σχέσεις ΕΕ/Μακάο μετά τη μεταβίβαση της κυριαρχίας στις 20 Δεκεμβρίου 1999

Πότε προτίθεται η Επιτροπή να εκδώσει ανακοίνωση, όπως είχε πράξει και στην περίπτωση του Χόγκ-Κόγκ, σχετικά με το μέλλον των σχέσεων μεταξύ της Ευρωπαϊκής Ένωσης και της Ειδικής Διοικητικής Περιφέρειας του Μακάο μετά τη μεταβίβαση των αρμοδιοτήτων στην Λαϊκή Δημοκρατία της Κίνας, λαμβάνοντας υπόψη την ανάγκη εξασφάλισης της εφαρμογής της αρχής "μία χώρα, δύο συστήματα" και τον σημαντικό ρόλο που δύναται να διαδραματίσει το Μακάο ως ανοιχτή πόρτα της Κίνας προς την Δύση και της ΕΕ προς την Κίνα;

Πότε σκοπεύει η Επιτροπή να παρουσιάσει την ανακοίνωση αυτή, ούτως ώστε να γίνει εγκαίρως η απαραίτητη συζήτηση στο Κοινοβούλιο;

Απάντηση του Sir Leon Brittan εξ ονόματος της Επιτροπής

(5 Φεβρουαρίου 1999)

Η Επιτροπή στηρίζει πλήρως την εφαρμογή της πολιτικής "μια χώρα, δύο συστήματα" για την μελλοντική ιδιαίτερη διοικητική περιοχή του Μακάο.

Όπως επιβεβαίωσε το αρμόδιο μέλος της Επιτροπής κατά την επίσκεψή του στο Μακάο στις 2 Νοεμβρίου 1998, η Επιτροπή προτίθεται να υποβάλει ανακοίνωση στο Συμβούλιο και το Κοινοβούλιο για τις σχέσεις Κοινότητας-Μακάο. Στο πλαίσιο διαδικασίας παρόμοιας με αυτή που ακολούθησε για την περίπτωση του Χονγκ Κονγκ, η Επιτροπή σκοπεύει να υποβάλει ανακοίνωση όταν θα πλησιάζει η ημερομηνία μεταφοράς της κυριαρχίας του Μακάο στη Λαϊκή Δημοκρατία της Κίνας κατά τους τελευταίους μήνες του 1999.

Το γεγονός αυτό θα επιτρέψει στην Επιτροπή να αναφερθεί στα κύρια θέματα που θα ανακύψουν κατά το πρώτο έτος εφαρμογής της πολιτικής "μια χώρα, δύο συστήματα".